**2014–2020 m. Europos Sąjungos struktūrinių fondų lėšų administravimo procesų aprašymas**

Dvigubo finansavimo prevencijos ir kontrolės procesas

**Versija Nr.** 0.03

2017-05-12

**Pakeitimai**

| Versija | Darbo grupės posėdžio data | Svarstymo eiga | Autorius |
| --- | --- | --- | --- |
| 0.01 | 2014 06 27 | Tvirtinimas | Vaida Zigmantaitė |
| 0.02 | 2015 03 20 | Tvirtinimas | Agnė Baronaitė |
| 0.03 | 2017 05 12 | Tvirtinimas | Rima Martinėnienė,  Kiril Samarin |

# Turinys

[1. Turinys 3](#_Toc482604145)

[2. Sąvokos ir sutrumpinimai 3](#_Toc482604146)

[3. Žymėjimai 4](#_Toc482604147)

[Dvigubo finansavimo prevencijos ir kontrolės proceso tikslas: 5](#_Toc482604148)

[1 schema. Dvigubo finansavimo prevencijos ir kontrolės procesas 6](#_Toc482604149)

[1 lentelė. Dvigubo finansavimo prevencijos ir kontrolės procesas 6](#_Toc482604150)

[2 schema. DF1 DF prevencija priemonių planavimo procese (subprocesas) 7](#_Toc482604151)

[2 lentelė. DF1. DF prevencija priemonių planavimo procese (subprocesas) 8](#_Toc482604152)

[3 schema. DF2 DF prevencija rengiant, derinant ir skelbiant PFSA (subprocesas) 10](#_Toc482604153)

[3 lentelė. DF2 DF prevencija rengiant, derinant ir skelbiant PFSA (subprocesas) 10](#_Toc482604154)

[4 schema. DF3 DF prevencija valstybės, regionų ir vietos plėtros projektų planavimo procese (subprocesas) 11](#_Toc482604155)

[4 lentelė. DF3 DF prevencija valstybės, regionų ir vietos plėtros projektų planavimo procese (subprocesas) 11](#_Toc482604156)

[5 schema. DF4 DF prevencija vertinant paraišką (subprocesas) 13](#_Toc482604157)

[5 lentelė. DF4 DF prevencija vertinant paraišką (subprocesas) 13](#_Toc482604158)

[6 schema. DF5 DF prevencija tikrinant tarpinį/galutinį MP (subprocesas) 14](#_Toc482604159)

[6 lentelė. DF5 DF prevencija tikrinant tarpinį galutinį MP (subprocesas) 14](#_Toc482604160)

[7 schema. DF6 DF prevencija vykdant patikras vietoje (subprocesas) 15](#_Toc482604161)

[7 lentelė. DF6 DF prevencija vykdant patikras vietoje (subprocesas) 15](#_Toc482604162)

[4. Pokyčiai lyginant su 2007-2013 m. laikotarpiu 16](#_Toc482604163)

[5. Teisės aktai 17](#_Toc482604164)

[6. Priedai ir formos 17](#_Toc482604165)

# Sąvokos ir sutrumpinimai

|  |  |
| --- | --- |
| **Sąvoka arba sutrumpinimas** | **Paaiškinimas** |
| Atsakomybių taisyklės | Atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos fondų investicijų veiksmų programą, taisyklės, patvirtintos Lietuvos Respublikos Vyriausybės 2014 m. birželio 4 d.  nutarimu Nr. 528 |
| DF | Dvigubas finansavimas |
| ĮI | Įgyvendinančioji institucija |
| Ministerija | Ministerija, pagal kompetenciją atsakinga už iš ES struktūrinių fondų lėšų bendrai finansuojamus ūkio sektorius |
| PIP | 2014-2020 m. Europos Sąjungos fondų investicijų veiksmų programos prioriteto įgyvendinimo priemonių įgyvendinimo planas |
| SFMIS2014 | 2014-2020 metų Europos Sąjungos struktūrinių fondų posistemė |
| VI | Vadovaujančioji institucija |
| PFSA | Projektų finansavimo sąlygų aprašas |
| PAFT | Projektų administravimo ir finansavimo taisyklės, patvirtintos finansų ministro 2014 m. spalio 8 d. įsakymu Nr. 1K-316 „Dėl Projektų administravimo ir finansavimo taisyklių patvirtinimo“ |
| MP | Mokėjimo prašymas |
| TF | Tinkamumas finansuoti |
| TP | Techninė parama |
| esinvesticijos.lt | Europos Sąjungos struktūrinių fondų svetainė |
| VPAT | 2014–2020 metų Europos Sąjungos fondų investicijų veiksmų programos administravimo taisyklės, patvirtintos Lietuvos Respublikos Vyriausybės 2014 m. spalio 3 d. nutarimu Nr. 1090 |

# Žymėjimai

|  |  |
| --- | --- |
| **Žymėjimas** | **Paaiškinimas** |
|  | Proceso pradžia arba pabaiga |
|  | Dalyvio veiksmas (atliekamas nebūtinai sistemoje) |
|  | Automatizuotas veiksmas (atliekamas sistemoje) |
|  | Sprendimas, nuo kurio priklauso tolimesnė proceso eiga |
|  | Dokumentas, sukuriamas žingsnio metu |
|  | Sub-proceso vykdymas |
|  | Lygiagrečiai atliekami žingsniai |

## Dvigubo finansavimo prevencijos ir kontrolės proceso tikslas:

* užtikrinti efektyvų ES struktūrinių fondų ir Lietuvos Respublikos valstybės biudžeto lėšų panaudojimą, kad nebūtų pakartotinai skiriamos lėšos toms pačioms veikloms (išskyrus tinkamai pagrįstus atvejus), kurios buvo finansuojamos anksčiau iš ES struktūrinių fondų, kitų ES finansinės paramos priemonių ar kitos tarptautinės paramos lėšų, taip pat iš valstybės ir (arba) savivaldybių, kitų piniginių išteklių, kuriais disponuoja valstybė ir (arba) savivaldybės (išskyrus atvejus, kai šios veiklos iš anksto finansuojamos vėliau pripažįstant tokias išlaidas deklaruotinomis Europos Komisijai) (vadovaujantis Atsakomybių taisyklių 9.3.9 punktu);
* išvengti išlaidų, kurios anksčiau buvo finansuotos (apmokėtos) iš Lietuvos Respublikos valstybės biudžeto ir (arba) savivaldybių biudžetų, kitų piniginių išteklių, kuriais disponuoja valstybė ir (arba) savivaldybės, ES struktūrinių fondų, kitų ES finansinės paramos priemonių ar kitos tarptautinės paramos lėšų ir deklaruotos (arba pripažintos deklaruotinomis) EK arba kitai tarptautinei institucijai ir kurioms apmokėti skyrus ES fondų lėšų jos būtų pripažintos tinkamomis finansuoti ir (arba) apmokėtos ir deklaruotos EK arba kitai tarptautinei institucijai daugiau nei vieną kartą (vadovaujantis PAFT 34 skirsnio „Netinkamos finansuoti išlaidos“, 421.11 punktu).

## 1 schema. Dvigubo finansavimo prevencijos ir kontrolės procesas



### 1 lentelė. Dvigubo finansavimo prevencijos ir kontrolės procesas

| **Subproceso nr. ir pavadinimas** | **Subproceso aprašymas** |
| --- | --- |
| DF1. DF prevencija priemonių planavimo procese | Vykdomas 1 subprocesas „DF prevencija priemonių planavimo procese“. Subprocesas apima Ministerijų, VI ir ĮI veiksmus, susijusius su sankirtų (takoskyrų) nustatymu rengiant, derinant ir keičiant PIP. |
| DF2. DF prevencija rengiant, derinant ir skelbiant PFSA | Vykdomas 2 subprocesas „DF prevencija rengiant, derinant ir skelbiant PFSA“. Subprocesas apima Ministerijų, VI ir ĮI veiksmus dvigubo finansavimo prevencijos srityje rengiant, derinant ir skelbiant PFSA. |
| DF3. DF prevencija valstybės, regionų ir vietos plėtros projektų planavimo procese | Vykdomas 3 subprocesas „DF prevencija valstybės, regionų ir vietos plėtros projektų planavimo procese“. Subprocesas apima Ministerijų, Vidaus reikalų ministerijos ir Regioninės plėtros departamento prie Vidaus reikalų ministerijos veiksmus dvigubo finansavimo prevencijos srityje vertinant valstybės, regionų ir vietos plėtros projektus ir įtraukiant juos į projektų sąrašus. |
| DF4. DF prevencija vertinant paraišką | Vykdomas 4 subprocesas „DF prevencija vertinant paraišką“. Subprocesas apima ĮI veiksmus, susijusius su DF prevencija vertinant paraiškas. |
| DF5. DF prevencija tikrinant tarpinį/galutinį MP | Vykdomas 5 subprocesas „DF prevencija tikrinant MP“. Subprocesas apima ĮI veiksmus, susijusius su DF prevencija tikrinant MP. |
| DF6. DF prevencija vykdant patikras vietoje | Vykdomas 6 subprocesas „DF prevencija vykdant patikras vietoje“. Subprocesas apima ĮI veiksmus, susijusius su DF prevencija vykdant patikras vietoje, taip pat VI veiksmus kartu su ĮI dalyvaujant patikrose vietoje ir teikiant rekomendacijas ĮI, jeigu tai numatyta TI pavestų vykdyti užduočių valdymo priemonių įgyvendinimo plane. |

## 2 schema. DF1 DF prevencija priemonių planavimo procese (subprocesas)



### 

### 2 lentelė. DF1. DF prevencija priemonių planavimo procese (subprocesas)

| **Veiksmo nr. ir pavadinimas** | **Veiksmo aprašymas** |
| --- | --- |
| 1. Įsivertinti priemonių sankirtų riziką | Ministerija, VI, kai įgyvendinami veiksmų programos TP prioritetai, rengdama PIP projektą, įsivertina ar veiklos planuojamos finansuoti pagal planuojamą tvirtinti priemonę:  - gali būti finansuojamos iš kitų 2014–2020 m. ES fondų investicijų veiksmų programos prioritetų ar priemonių,  - buvo finansuojamos iš 2007–2013 m. veiksmų programų prioritetų ar priemonių,  - buvo ar gali būti finansuojamos iš Valstybės investicijų 2014–2016 m. programos,  - buvo ar gali būti finansuojamos iš kitų finansinių instrumentų, bei atitinkamai įsivertina priemonės rizikingumą ir sankirtas (takoskyras) kaip panašios priemonės gali būti atskirtos.  Įsivertindama rizikas dėl priemonių atskyrimo ir sankirtų (takoskyrų), Ministerija, VI, kai įgyvendinami veiksmų programos TP prioritetai, vadovaujasi:  - Informacija dėl ES finansinių instrumentų suderinamumo su teminiais tikslais (proceso aprašymo 1 priedas, taip pat skelbiamas ES struktūrinių fondų svetainėje);  -2007–2013 m. ES struktūrinės paramos finansavimo takoskyrų vertinime identifikuotomis priemonių ir kitos finansinės paramos sankirtomis (skelbiama ES struktūrinių fondų svetainėje);  - 2014–2020 metų nacionalinės pažangos programos horizontaliųjų prioritetų tarpinstituciniais veiklos planais;  - kita turima informacija (pvz., kitų Ministerijų patvirtintais PIP ir pan.). |
| 2. Užpildyti PIP formą ir PIP pagrindimą | Atsižvelgdama į tuo metu žinomą informaciją, Ministerija, VI, kai įgyvendinami veiksmų programos TP prioritetai, užpildo:  - PIP formos I skirsnio 5 klausimą: Reikalavimai, taikomi priemonei atskirti nuo kitų iš ES bei kitos tarptautinės finansinės paramos finansuojamų programų priemonių, (tekste vadinama „kiti finansinės paramos instrumentai“)  - PIP pagrindimo klausimus, susijusius su reikalavimais dėl paramos pagal kitas iš ES finansuojamas programas ir kitą tarptautinę paramą atskyrimu, taip pat veiksmus, kurių Ministerija, VI, kai įgyvendinami veiksmų programos TP prioritetai, ėmėsi nustatant priemonės rizikingumą bei įvertinant konkrečias sankirtas (žr. Priemonių planavimo proceso 1 etapo žingsnius 1.1-1.2). |
| 3. Teikti PIP projektą derinti | VPAT numatytais atvejais, Ministerija teikia PIP projektą VI, ĮI ir kitoms institucijoms derinti, kartu pateikdama užpildytą PIP pagrindimo lapą. VI, kai įgyvendinami veiksmų programos TP prioritetai, PIP projektą derina su atitinkamų priemonių ĮI ir ministerijomis, kai pagal priemones finansuojamos veiklos gali sutapti su ministerijų finansuojamomis veiklomis, ir yra jų dubliavimosi rizika. |
| 4. Tikrinti PIP projektą (derinti pateiktą PIP projektą) | ĮI, kitos institucijos, derindamos Ministerijos, VI, kai įgyvendinami veiksmų programos TP prioritetai, pateiktą PIP projektą, savo procedūrų nustatyta tvarka įvertina pateiktą informaciją dėl priemonės sankirtų (takoskyrų).  VI, derindama Ministerijos pateiktą po suderinimo su ĮI ir ministerijomis PIP projektą, pildo PIP patikros ir tvirtinimo lapą ir įvertina pateiktą informaciją dėl sankirtų (takoskyrų). |
| 5. Pateikti pastabas PIP | Jei VI, ĮI ar kita institucija nustato, kad Ministerijos PIP projekte pateikta nepilna informacija dėl konkrečių priemonės sankirtų (takoskyrų) nustatymo, ji apie tai informuoja Ministeriją ir paprašo šią informaciją papildyti.  Jei ĮI ar kita institucija nustato, kad VI parengtame PIP projekte (kai įgyvendinami veiksmų programos TP prioritetai) pateikta nepilna informacija dėl konkrečių priemonės sankirtų (takoskyrų) nustatymo ar veiksmų, kurių VI ėmėsi nustatant priemonės rizikingumą, ji apie tai informuoja VI ir paprašo šią informaciją papildyti. |
| 6. Patikslinti PIP projektą | Ministerija patikslina PIP projektą ir (jei reikia) pagrindimą ir pateikia patikslintus dokumentus VI, ĮI ir kitoms institucijoms, su kuriomis derinamas PIP.  VI, kai įgyvendinami veiksmų programos TP prioritetai, patikslina PIP projektą ir (jei reikia) pagrindimą ir pateikia patikslintus dokumentus ĮI ir kitoms institucijoms, su kuriomis derinamas PIP. |
| 7. Pritarti PIP projektui | Jei VI, ĮI ar kita institucija nustato, kad Ministerijos PIP projekte pateikta pakankama informacija dėl priemonės sankirtų (takoskyrų), ji pritaria PIP projektui. |
| 8. Patvirtinti PIP | Gavusi VI pritarimą PIP projektui, Ministerija patvirtina PIP. VI, kai įgyvendinami veiksmų programos TP prioritetai, gavusi ĮI ir kitų institucijų pritarimą, patvirtina PIP. |
| 9. Suvesti sankirtas (takoskyras) į SFMIS2014 | Patvirtinusi PIP, Ministerija, VI, kai įgyvendinami veiksmų programos TP prioritetai, per 7 dienas suveda į SFMIS2014 informaciją dėl priemonės rizikingumo ir sankirtų (takoskyrų), taip pat patalpina skenuotą priemonės pagrindimą SFMIS2014. Ministerija, VI, kai įgyvendinami veiksmų programos TP prioritetai, nurodo, kad patvirtinta priemonė yra rizikinga dėl sankirtų su:  a) 2014-2020 m. ES struktūrinių fondų investicijų veiksmų programos priemone (nurodomas priemonės numeris (jei žinoma) ir (ar) specifinis uždavinys), prie komentaro įrašoma sankirta (takoskyra), nurodomas priemonių persidengimo rizikos laipsnis;  b) 2007-2013 m. ES struktūrinės paramos priemone (nurodoma veiksmų programa, prie komentaro įrašoma sankirta (takoskyra), priemonė, kurios įgyvendinimą tęsia (iš dalies tęsia) 2014-2020 priemonė, taip pat nurodomas priemonių persidengimo rizikos laipsnis);  c) kitų finansinių instrumentų (SFMIS2014 esančiame sąraše, iš nurodytųjų pasirenkamas kito finansinio instrumento pavadinimas ir greta nurodomas kito finansinio instrumento priemonės numeris (jei žinoma) ir (ar) pavadinimas, prie komentaro įrašoma sankirta (takoskyra), nurodomas persidengimo rizikos laipsnis).  Priemonių persidengimo rizikos laipsnis vertinamas taip:  - **didelis** persidengimo rizikos laipsnis nustatomas tuo atveju, kai PIP pagrindime nurodyta, kad takoskyros tarp priemonių nustatyti neįmanoma ir dvigubo finansavimo prevenciją projekto įgyvendinimo metu užtikrins projekto vykdytojas arba ĮI, taip pat kitais atvejais, kai ministerija įvertina, kad priemonių persidengimo rizika yra didelė;  - **mažas** persidengimo rizikos laipsnis nurodomas tuo atveju, kai PIP pagrindime buvo analizuota sankirtų rizika, tačiau nustatyta takoskyra arba į PIP 5 klausimą įrašyti reikalavimai priemonėms atskirti.  SFMIS2014/Administravimas/Veiksmų programos žinynas/Priemonės Priemonių sankirtos nurodomos 2014-2020 m. laikotarpio priemonės.  SFMIS2014/Administravimas/Veiksmų programos žinynas/Priemonės Priemonių ir instrumentų sankirtos nurodomi kiti finansiniai instrumentai ar programos (6 priedas). Jei nustatyta sankirta su sąraše nesančiais instrumentais ar programomis, lauke „Instrumento trumpas pavadinimas“ nurodoma „Kita“, o lauke „Instrumento pilnas pavadinimas“ nurodomas instrumento ar programos pavadinimas.  SFMIS2014 prie sankirtų VI talpina nuorodą į kitus finansinius instrumentus administruojančių institucijų internetines svetaines. |
| 10. Pradėti PIP keitimą | Ministerija, kai yra keičiamas PIP, dėl konkrečios keičiamos priemonės iš naujo įsivertina sankirtų riziką, suderina PIP keitimą su VI, ĮI ir kitomis institucijomis, patvirtina pakeistą PIP, atnaujina SFMIS2014 suvestas priemonės sankirtas/takoskyras ir apie tai informuoja VI, ĮI ir susijusias institucijas (vykdomi žingsniai nuo 1 iki 9).  VI, kai įgyvendinami veiksmų programos TP prioritetai, kai yra keičiamas PIP, dėl konkrečios keičiamos priemonės iš naujo įsivertina sankirtų riziką, suderina PIP keitimą su ĮI ir kitomis institucijomis, patvirtina pakeistą PIP, atnaujina SFMIS2014 suvestas priemonės sankirtas/takoskyras ir apie tai informuoja ĮI ir susijusias institucijas. |

## 3 schema. DF2 DF prevencija rengiant, derinant ir skelbiant PFSA (subprocesas)



### 3 lentelė. DF2 DF prevencija rengiant, derinant ir skelbiant PFSA (subprocesas)

| **Veiksmo nr. ir pavadinimas** | **Veiksmo aprašymas** |
| --- | --- |
| 1. Pakartotinai įvertinti sankirtas | Ministerija arba VI, kai įgyvendinama veiksmų programos TP prioriteto priemonė visuotinių dotacijų būdu, rengdama PFSA dar kartą įvertina, ar nėra rizikos dėl sankirtų, kurios nenurodytos PIP.  Jei nustatoma didelė dvigubo finansavimo rizika, prie PFSA gali būti tvirtinamas paraiškos priedas, kuriame pareiškėjo prašoma pateikti informaciją apie vykdomus projektus arba pateiktas paraiškas (išskyrus esančius SFMIS2007, SFMIS2014, SFMIS EEE/NOR). |
| PFSA rengimo, derinimo, skelbimo proceso 1-5 žingsniai | Atliekami PFSA rengimo, derinimo, skelbimo proceso 1-5 žingsniai: ministerija arba VI, kai įgyvendinama veiksmų programos TP prioriteto priemonė visuotinių dotacijų būdu, parengia PFSA/PFSA keitimo projektą, pateikia jį derinti ĮI ir kt. institucijoms. |
| 2. Derinti PFSA | Ministerija arba VI, kai įgyvendinama veiksmų programos TP prioriteto priemonė visuotinių dotacijų būdu, rengdama PFSA tos priemonės, kuri SFMIS2014 yra nurodyta kaip rizikinga dėl sankirtų su kitomis priemonėmis, arba nustačius papildomai galimas sankirtas, derina PFSA su kitomis Ministerijomis ar institucijomis, kurios administruoja panašias susikertančias priemones, taip pat su ĮI bei VPAT nustatytais atvejais, su VI. |
| PFSA rengimo, derinimo, skelbimo proceso 6-16 žingsniai | Atliekami PFSA rengimo, derinimo, skelbimo proceso 6-16 žingsniai: PFSA/PFSA keitimo projektas suderinamas ir patvirtinamas. |
| 3. Atnaujinti sankirtas SFMIS2014 | Suderinus PFSA, Ministerija arba VI, kai įgyvendinama veiksmų programos TP prioriteto priemonė visuotinių dotacijų būdu, peržiūri ir atnaujina (jei taikoma) priemonės sankirtas (takoskyras) SFMIS2014 (tuo atveju, jei PFSA rengimo ir derinimo metu buvo nustatytos PIP nenurodytos sankirtos, įvertinama, ar reikalinga inicijuoti PIP keitimą, susijusį su PIP 5 klausimu). |
| PFSA rengimo, derinimo, skelbimo proceso 17-18 žingsniai | Atliekami PFSA rengimo, derinimo, skelbimo proceso 17-18 žingsniai: PFSA/PFSA keitimas paskelbiamas Teisės aktų registre ir esinvesticijos.lt. |

## 4 schema. DF3 DF prevencija valstybės, regionų ir vietos plėtros projektų planavimo procese (subprocesas)



### 4 lentelė. DF3 DF prevencija valstybės, regionų ir vietos plėtros projektų planavimo procese (subprocesas)

| **Veiksmo nr. ir pavadinimas** | **Veiksmo aprašymas** |
| --- | --- |
| 1. Naudoti SFMIS2014 duomenis | Ministerijos, Vidaus reikalų ministerija, Regioninės plėtros departamento prie Vidaus reikalų ministerijos teritoriniai skyriai vertindami projektinius pasiūlymus, kurie bus įtraukiami į valstybės, regiono ar vietos plėtros projektų sąrašą, vadovaujasi SFMIS2014 esančiais duomenimis dėl galimų priemonės sankirtų (takoskyrų) su kitomis priemonėmis ir kitais finansiniais instrumentais. Ministerijos, Vidaus reikalų ministerija, Regioninės plėtros departamentas prie Vidaus reikalų ministerijos naudojasi SFMIS2014 funkcionalumu, kurio pagalba atrenka informaciją, kokius kitus projektus yra vykdęs ar vykdo projekto vykdytojas (7 priedas). Dvigubo finansavimo rizika privalomai vertinama tik su tų priemonių, tarp kurių SFMIS2014 buvo nustatytas didelis persidengimo rizikos laipsnis, projektais. Ministerijos, Vidaus reikalų ministerija, Regioninės plėtros departamento prie Vidaus reikalų ministerijos teritoriniai skyriai naudojasi ir kita jiems žinoma informacija apie konkretaus projekto vykdytojo (partnerio) vykdytą veiklą, kuri gali būti svarbi vertinant projektiniuose pasiūlymuose numatytų veiklų dvigubo finansavimo riziką. |
| 2. Įvertinti dvigubo finansavimo riziką projektiniuose pasiūlymuose dėl valstybės projektų įgyvendinimo | Ministerijos, vertindamos projektinius pasiūlymus dėl valstybės projektų įgyvendinimo, įvertina, ar numatomos projekto veiklos nebuvo finansuotos iš 2007–2013 m. struktūrinės paramos, kitų finansinių instrumentų, arba nenumatomos finansuoti iš 2014–2020 m. struktūrinių fondų lėšų ar kitų finansinių instrumentų.  Jei nustatoma, kad numatomos veiklos buvo ar numatomos finansuoti iš kitų šaltinių, Ministerija patikrina, ar prašomas finansavimas tikslingas lėšų panaudojimo efektyvumo požiūriu.  Kai įgyvendinamas veiksmų programos TP prioritetas, projektiniai pasiūlymai dėl valstybės projektų įgyvendinimo nerengiami ir nevertinami. VI, prieš valstybės projektų sąrašo sudarymą atlikdama (vadovaujantis sutikimais įgyvendinti TP projektą) TP projektų atitikties PAFT nustatytiems bendriesiems projektų reikalavimams ir Veiksmų programos stebėsenos komiteto patvirtintiems specialiesiems projektų atrankos kriterijams vertinimą, kartu įvertina veiklų dubliavimosi riziką. |
| 3. Įvertinti dvigubo finansavimo riziką vietos plėtros strategijose ir projektuose | Vidaus reikalų ministerija Vietos plėtros strategijų atrankos ir įgyvendinimo taisyklėse nustatyta tvarka nustato pareigą vietos veiklos grupėms pagal Vidaus reikalų ministerijos patvirtintą vietos plėtros strategiją atrenkant vietos plėtros projektus įvertinti galimą veiklų dvigubo finansavimo riziką. Prieš patvirtindama vietos plėtros projektų sąrašą Vidaus reikalų ministerija įsitikina, kad vietos plėtros projektiniame pasiūlyme nurodytos vietos plėtros projekto veiklos atitinka priemonės PFSA numatytas finansuoti veiklas ir neapima pagal PFSA nefinansuojamų veiklų. |
| 4. Įvertinti dvigubo finansavimo riziką projektiniuose pasiūlymuose dėl regionų projektų sąrašo | Regioninės plėtros departamento prie Vidaus reikalų ministerijos teritoriniai skyriai vertindami projektinius pasiūlymus ir iš jų sudarydami regionų projektų sąrašo projektą, įvertina:  - ar projektiniuose pasiūlymuose numatytos finansuoti veiklos nebuvo finansuotos iš 2007–2013 m. programavimo periodo,  - ar numatomos projekto veiklos nebuvo arba nenumatomos finansuoti iš kitų finansinių instrumentų ar 2014–2020 m. priemonių tuo atveju, jei nustatyta didelis persidengimo rizikos laipsnis.  Jei SFMIS2014 buvo nustatytas didelis persidengimo rizikos laipsnis su kitomis priemonėmis ir kitais finansiniais instrumentais dėl dvigubo finansavimo rizikos, t. y. numatomos veiklos buvo ar numatomos finansuoti iš kitų šaltinių, Regioninės plėtros departamentas prie Vidaus reikalų ministerijos patikrina, ar prašomas finansavimas tikslingas lėšų panaudojimo efektyvumo požiūriu.   * Regionų plėtros tarybos priimdamos sprendimą dėl siūlomų finansuoti   regionų projektų sąrašo, turi įvertinti atitinkamo Regioninės plėtros departamento prie Vidaus reikalų ministerijos teritorinio skyriaus pateiktą informaciją ir visą tarybos nariams žinomą informaciją, kuri galėtų turėti įtakos dėl projektiniuose pasiūlymuose numatytų veiklų dvigubo finansavimo rizikos. |

## 5 schema. DF4 DF prevencija vertinant paraišką (subprocesas)



### 5 lentelė. DF4 DF prevencija vertinant paraišką (subprocesas)

| **Veiksmo nr. ir pavadinimas** | **Veiksmo aprašymas** |
| --- | --- |
| Paraiškos vertinimo 1 subproceso Tinkamumo finansuoti vertinimas 1.2 žingsnis | (1.2) ĮI įvertina paraiškos atitiktį bendriesiems reikalavimams ir specialiesiems atrankos kriterijams (jei projektai atrenkami valstybės ar regionų planavimo būdu, atitiktį specialiesiems kriterijams vertina Ministerija arba regiono plėtros taryba), tuo pačiu įvertina projekto naudingumą, būtinumą, efektyvumą. |
| 1. Įvertinti projektų dvigubo finansavimo riziką | ĮI atlikdama patikrinimą dėl paraiškos atitikimo bendriesiems reikalavimams, paraiškos priede (jei taikoma), SFMIS2014/Projektai/Kiti projektai arba, prireikus, kitą finansinį instrumentą administruojančios institucijos internetinėje svetainėje (nuoroda pateikta SFMIS2014/Administravimas/Veiksmų programos žinynas/Priemonės Priemonių ir instrumentų sankirtos) patikrina, kokius kitus projektus vykdė/vykdo projekto vykdytojas (7 priedas), kokio dydžio rizikos laipsnis yra tarp vertinamo projekto ir kitų pareiškėjo projektų (rizikos laipsnis tarp projektų SFMIS2014 rodomas pagal nustatytą priemonių persidengimo rizikos laipsnį). ĮI privalo įvertinti, ar nesidubliuoja projektų, tarp kurių SFMIS2014 rodomas didelis arba mažas persidengimo rizikos laipsnis, veiklos, dėl kurių skyrus finansavimą kils dvigubo finansavimo rizika (taip pat gali vertinti dubliavimosi riziką su projektais, dėl kurių rizika nenustatyta, jei ĮI kyla abejonių dėl dvigubo finansavimo rizikos).  ĮI, naudodamasi SFMIS2014 esančia informacija apie finansinių priemonių galutinius naudos gavėjus taip pat patikrina, ar pareiškėjas, siekiantis gauti subsidiją, nėra pasinaudojęs finansinėmis priemonėmis. Jei pareiškėjas yra pasinaudojęs finansinėmis priemonėmis ir tarp priemonės, pagal kurią teikiama subsidija, ir finansinės priemonės SFMIS2014 yra nustatyta sankirtos rizika arba kai rizika nėra nustatyta, tačiau ĮI kyla įtarimas dėl dvigubo finansavimo rizikos, ĮI kreipiasi į projekto, apimančio finansines priemones, vykdytoją dėl detalesnės informacijos apie pareiškėją ir, gavus reikiamą informaciją, įvertina dvigubo finansavimo riziką bei prevencines priemones šiai rizikai suvaldyti.  Jei konkurso būdu gautų paraiškų vertinimo metu paaiškėja, kad numatytos projekto veiklos iš esmės sutampa su suplanuotomis ir (ar) įgyvendinamomis kitų projektų veiklomis, dėl kurių finansavimo ir (ar) įgyvendinimo jau yra priimti sprendimai, įgyvendinančioji institucija, pagrindusi, kad tokių veiklų pakartotinis finansavimas yra netikslingas, ir suderinusi su ministerija, gali priimti sprendimą laikyti tokias veiklas netinkamomis finansuoti ir atitinkamai patikslinti paraiškos vertinimo rezultatus (t. y. prireikus pakartoti projekto tinkamumo finansuoti vertinimą ir (arba) projekto naudos ir kokybės vertinimą). Jeigu kelių tam pačiam konkursui pateiktų projektų paraiškų veiklos sutampa, įgyvendinančioji institucija, pagrindusi, kad tokių sutampančių veiklų finansavimas yra netikslingas, ir suderinusi su ministerija, gali priimti sprendimą laikyti tinkama finansuoti tik atlikus naudos ir kokybės vertinimą geriausiai įvertinto projekto tokią veiklą ir atitinkamai patikslinti paraiškų vertinimo rezultatus. |
| 2. Užpildyti projekto TF vertinimo lentelės klausimus dėl dvigubo finansavimo | ĮI projekto TF vertinimo lentelėje atsako, ar projekto veiklos nesidubliuoja su kitų projekto vykdytojo įgyvendinamų/įgyvendintų projektų veiklomis. ĮI privalo įvertinti projektus, dėl kurių SFMIS2014 rodomas didelis arba mažas persidengimo rizikos laipsnis, taip pat gali vertinti dubliavimosi riziką su projektais, dėl kurių rizika nenustatyta, jei ĮI kyla abejonių dėl dvigubo finansavimo rizikos. |

## 6 schema. DF5 DF prevencija tikrinant tarpinį/galutinį MP (subprocesas)



### 6 lentelė. DF5 DF prevencija tikrinant tarpinį galutinį MP (subprocesas)

| **Veiksmo nr. ir pavadinimas** | **Veiksmo aprašymas** |
| --- | --- |
| Tarpinio galutinio MP proceso 1 – 3.1 žingsniai | Atliekami Tarpinio galutinio MP proceso 1 – 3.1 žingsniai: PV pateikia ĮI MP, ĮI jį užregistruoja ir patikrina. |
| 1. Patikrinti SFMIS2014 dėl sąskaitos dubliavimosi | ĮI, tikrindama MP, SFMIS2014 patikrina, ar mokėjimų prašymų dalies pagrindimo dokumentai yra pakartotinai pateikti kituose projektuose ir to paties projekto kitose MP dalyse. Projekto vykdytojui pateikus MP, SFMIS2014 sukurtu funkcionalumu patikrinama, ar sąskaita kartojasi. Tuo atveju, jeigu sąskaitos kartojasi, ĮI patikrina, kokiuose kituose projektuose ar to paties projekto MP dalyse sąskaita kartojasi. Tikrinimas atliekamas SFMIS2014/Mokėjimai/Projektai/Sąskaitos spaudžiant „Tikrinti dok.“. Tuo atveju, kai tikrinimas nebuvo atliktas, tvirtinant MP, SFMIS2014 generuos priminimą ir neleis užbaigti tvirtinimo veiksmo (funkcionalumas bus realizuotas ateityje). ĮI įvertina, ar tikrai yra dvigubas finansavimas, ar sąskaitos kartojasi dėl kitų objektyvių priežasčių.  Jeigu yra identifikuota sankirtų rizika tarp priemonių, ĮI MP tikrinimo metu atrankiniu būdu tikrina, ar projekte įsigyta įranga, darbo užmokestis ar kitos išlaidos (dėl kurių pateiktos ne sąskaitos faktūros bet kiti pagrindžiantys dokumentai) nebuvo pripažintos tinkamomis finansuoti iš kitų vykdomų projektų. |
| 2. Patikrinti, ar išlaidos apmokėtos pagal išlaidų priskyrimo apmokėtinoms iš TP lėšų metodiką (taikoma tik TP atveju) | Kai įgyvendinami veiksmų programos TP prioritetai, ĮI patikrina, ar tuo atveju, kai iš TP projektui skirtų TP lėšų buvo apmokėtos ne visos prekių, paslaugų, darbų ir kt. išlaidos, TP gavėjas, apmokėdamas šias išlaidas, vadovavosi įstaigos vadovo ar jo įgalioto asmens patvirtinta išlaidų priskyrimo apmokėtinoms iš TP lėšų metodika (kaip to reikalauja Techninės paramos administravimo taisyklės). |
| Tarpinio galutinio MP proceso žingsniai 3.2-15 | Atliekami tarpinio galutinio MP proceso žingsniai 3.2 – 15: esant reikalui ĮI prašo PV trūkstamos informacijos/dokumentų, tvirtina MP, formuoja ir tvirtina PAV, perduoda PAV ministerijai, Ministerija patikrina PAV bei atlieka tolesnius veiksmus.  TP projektų atveju tarpinio galutinio MP proceso 5 ir 7-15 žingsniai netaikomi. |

## 7 schema. DF6 DF prevencija vykdant patikras vietoje (subprocesas)



### 7 lentelė. DF6 DF prevencija vykdant patikras vietoje (subprocesas)

| **Veiksmo nr. ir pavadinimas** | **Veiksmo aprašymas** |
| --- | --- |
| Patikrų vietoje proceso žingsniai | Atliekami veiksmai susiję su pasirengimu patikrai, projekto vykdytojo informavimu, aprašyti Patikros vietoje procese. |
| 1. Užpildyti patikros lapą dėl dvigubo finansavimo klausimų | Prieš vykstant į patikrą vietoje ĮI išanalizuoja projekto dokumentaciją, įvertina galimą projekto veiklų ir išlaidų persidengimą bei finansavimo pagal kitas priemones riziką. ĮI, naudodamasi SFMIS2014 esančia informacija apie finansinių priemonių galutinius naudos gavėjus taip pat patikrina, ar pareiškėjas, gavęs subsidiją, nėra pasinaudojęs finansinėmis priemonėmis ir ar dėl to negalėjo kilti dvigubo finansavimo rizikos. Įvertinusi dvigubo finansavimo riziką projekte, ĮI numato, kokius PV dokumentus būtina patikrinti patikros vietoje metu, siekiant vykdyti dvigubo finansavimo prevenciją.  ĮI vykdydama patikras vietoje, užpildo pagal ĮI procedūrų vadovą patvirtintą patikros lapą, kuriame turi atsakyti į numatytus klausimus dėl dvigubo finansavimo (įgyvendinančiosios institucijos atliekamos projekto patikros vietoje lapo 6.3 klausimas).  ĮI patikros vietoje metu atrankiniu būdu tikrina, ar projekto išlaidos nebuvo pripažintos tinkamomis finansuoti iš kitų priemonių ar finansinių instrumentų projektų.  Įgyvendinant finansines priemones, projektų patikras vietoje projekto įgyvendinimo laikotarpiu atlieka VI vadovaudamasi vidaus darbo procedūrų apraše nustatyta tvarka. Atlikdama patikras vietoje VI gali tikrinti galutinius naudos gavėjus tik Finansinių priemonių taisyklių 109 punkte nurodytais atvejais. Dalyvauti patikrose vietoje VI kviečia ir ministerijos atstovus. |
| 2. Pradėti įtariamo pažeidimo tyrimą arba pateikti rekomendacijas | Jei ĮI vykdydama patikras vietoje įtaria pažeidimą arba neatitikimą dėl tų pačių išlaidų apmokėjimo ir (arba) pripažinimo tinkamomis finansuoti daugiau nei vieną kartą, inicijuoja įtariamo pažeidimo tyrimą arba pateikia po patikros projekto vykdytojui rekomendacijas dėl neatitikimo ištaisymo.  Įgyvendinant finansines priemones, su projekto vykdytojo veikla susijusius pažeidimus tiria ir juos nustato arba pripažįsta, kad pažeidimų nėra, VI. |
| 3. Įgyvendinti rizikos valdymo priemonę dėl dvigubo finansavimo | VI, jei numatyta metiniame rizikos valdymo priemonių įgyvendinimo plane, įgyvendindama rizikos valdymo priemonę „ĮI vykdomų projektų patikrų vietoje vertinimas, dalyvaujant ĮI atliekamose projektų patikrose“ dalyvaudama ĮI atliekamose patikrose vietoje užpildo patikros lapą, kuriame turi atsakyti į numatytus klausimus, ar ĮI atlikdama patikras vietoje įvertino dvigubo finansavimo riziką. |
| 4. Teikti rekomendacijas | VI nustačiusi trūkumų dėl ĮI dvigubo finansavimo rizikos vertinimo, teikia ĮI rekomendacijas dėl patikrų vietoje tobulinimo. |

# Pokyčiai lyginant su 2007-2013 m. laikotarpiu

2014-2020 m. dvigubo finansavimo prevencija ir kontrolė apima iš esmės tuos pačius etapus kaip ir 2007-2013 m. programavimo periode: planavimas, paraiškų vertinimas, MP tikrinimas dėl sąskaitos nesikartojimo, patikros vietoje. Esminiai skirtumai yra šie:

1. žymiai daugiau dėmesio yra skiriama planavimo etapui, numatant naujus detalius veiksmus Ministerijoms ir VI, kai įgyvendinami veiksmų programos TP prioritetai, kai jos rengia ir derina PIP,

2. Ministerijoms, Vidaus reikalų ministerijai, Regioninės plėtros departamentui prie Vidaus reikalų ministerijos ir Regiono plėtros tarybai numatomi veiksmai, vertinant projektinius pasiūlymus prieš tvirtinant projektų sąrašus,

3. papildomai numatoma dvigubo finansavimo prevencija (Ministerijų veiksmai) PFSA rengimo derinimo etape,

4. Ministerijos, VI, kai įgyvendinami veiksmų programos TP prioritetai, suves informaciją apie sankirtas į SFMIS2014 (2007-2013 m. programavimo periodu sankirtas suvesdavo VI),

5. platesnis dvigubo finansavimo prevencijos ir kontrolės proceso tikslas nei 2007-2013 m. programavimo periodu, t. y. apima ne tik tuos atvejus, kai tos pačios išlaidos yra pripažįstamos tinkamomis finansuoti ir/arba apmokamos daugiau nei vieną kartą, bet ir tuos atvejus, kai tos pačios veiklos yra nepagrįstai finansuojamos kelis kartus iš ES struktūrinių fondų, kitų ES finansinės paramos priemonių ar kitos tarptautinės paramos lėšų, taip pat iš valstybės ir (arba) savivaldybių, kitų piniginių išteklių, kuriais disponuoja valstybė ir (arba) savivaldybės (neefektyvus lėšų panaudojimas).

# Teisės aktai

1. Projektų administravimo ir finansavimo taisyklės, patvirtintos finansų ministro 2014 m. spalio 8 d. įsakymu Nr. 1K-316 „Dėl Projektų administravimo ir finansavimo taisyklių patvirtinimo“.
2. Veiksmų programos administravimo taisyklės, patvirtintos Lietuvos Respublikos Vyriausybės 2008 m. lapkričio 12 d. nutarimu Nr. 1225.
3. Finansų ministro 2014 m. spalio 31 d.įsakymas Nr. 1K-342 „Dėl Lietuvos Respublikos finansų ministro 2014 m. birželio 27 d. įsakymo Nr. 1K-199 „Dėl 2014–2020 m. Europos Sąjungos struktūrinių fondų investicijų veiksmų programos administravimo taisyklių įgyvendinimo“ pakeitimo“.
4. Techninės paramos administravimo taisyklės, patvirtintos finansų ministro 2014 m. spalio 28 d. įsakymu Nr. 1K-337 „Dėl Techninės paramos administravimo taisyklių patvirtinimo“.

# Priedai ir formos

1. ES finansinių instrumentų suderinamumas su teminiais tikslais

2. 2007–2013 m. ES struktūrinės paramos finansavimo takoskyrų vertinime identifikuotos priemonių sankirtos (**Neteko galios 2017 m. gegužės 12 d.**).

3. 2007–2013 m. ES struktūrinės paramos finansavimo takoskyrų vertinime identifikuotos priemonių ir kitos finansinės paramos sankirtos (**Neteko galios 2017 m. gegužės 12 d.**).

4. Duomenų apie planuojamas ir patvirtintas priemones keitimosi su kitą finansinę paramą administruojančiomis institucijomis forma (**Neteko galios 2017 m. gegužės 12 d.**).

5. Duomenų apie projektus keitimosi su kitą finansinę paramą administruojančiomis institucijomis forma (**Neteko galios 2017 m. gegužės 12 d.**).

6. Informacija SFMIS priemonės lapui dėl sankirtų/takoskyrų

7. Informacijos apie kitus projektus atvaizdavimas SFMIS2014 Administravimo aplikacijoje ir Projektų aplikacijos lape „Kiti projektai“